Sajsi MC
<s>Ivana Rašić (12. oktobar 1981, Beograd), poznatija pod pseudonimom Sajsi MC, srpska je reperka.</s>

<s>Biografija 
Ivana je rođena 12. oktobra 1981. u Beogradu, gde je u mladosti živela u Nevesinjskoj ulici pored Kalenić pijace.</s><s>Tokom tog perioda, nije želela da se bavi muzikom, za razliku od njene pet godina mlađe sestre Tijane, koja je išla u muzičku školu i svirala klavir.</s><s>Sajsi je u srednjoj školi pisala ponešto, što nije smatrala konkretnim i kompletnim.</s><s>Tokom studija, sa sestrom je izašla u njen omiljeni klub Dolar, koji je tada radio, i tamo upoznala MC Dekija Raspekta, a seća se da tada nije ni znala šta MC znači.</s><s>Ona mu je otpevala jednu svoju rimu, što se njemu svidelo.</s>

<s>Sajsi (2002—2009) 
Sajsin prvi javni nastup, otkad i počinje njena karijera, jeste 2002. na rep festivalu u klubu Barutana, na kom su nastupali i Bad Copy, Prti Bee Gee i V. I. P. Kako Rašićeva nije pozvana na festival, njoj je Deki, koji je trebalo da odrepuje dve pesme, jednu prepustio.</s><s>Nisu imali nikakve ni tekst ni matricu, pa su muziku našli u poslednjem trenutku, dok je Ivana pevala freestyle, tj. delove tekstova koje je ranije napisala i nove, u trenutku izmišljene reči.</s><s>Nije bilo ni refrena, ni strofa, a gledaoci najverovatnije, prema njenim rečima, nisu ni čuli šta priča.</s>

<s>Nakon nastupa u Barutani, Ivana je oko sebe ukupila bend Sajsi.</s><s>Naziv benda je zapravo šatrovački izgovor glagola u imperativu sisaj, što aludira na oralni seks.</s><s>Kako sama kaže, bend se bukvalno skupljao, jer je u njega ulazio član po član, te ih je na kraju bilo šestoro.</s><s>Poslednja im se priključila Sajsina sestra Tijana.</s><s>Period do 2005.</s><s>Ivana opisuje kao svoj period lutanja i rasplinjavanja, jer nisu postojale formirane i potpune pesme.</s>

<s>Prema njenom mišljenju, tokom te tri godine, ona je tražila formu, a uz to je imala amaterski pristup i nije bila rada da prihvati savete iskusnijih repera.</s><s>Ni po koju cenu nije želela da promeni tekst koji je sama napisala, već je bend uvek morao da prilagođava matricu.</s><s>Takođe, kaže da je uvek želela da bude na bini, kako bi zadovoljila svoj ego trip.</s><s>Prva pesma koju je bend snimio bila je Vozi me, dok je tokom 2009, godine raspada benda, izdat prvi i jedini album — Misi nači naaš.</s><s>Kao razlog raspada, Ivana navodi to što je bend bio veoma skup i oduzimao mnogo vremena, dok je ona dodatno snimala i solo pesme.</s><s>Takođe je imala i ličnih problema — hipotirerozu zbog koje doživotno pije Letrox, generički levotiroksin.</s>

<s>Solo (od 2009) 
Nakon raspada benda, Rašićeva je nastavila da se bavi muzikom, kako bi 2010. izdala svoj prvi solo album Daleko je Dizni.</s><s>Od četrnaest pesama sa albuma, polovina je snimljena tokom rada sa bendom.</s><s>Taj album opisuje kao svoj potpis, sastavljen iz ličnih priča, uglavnom sa ljubavnim i društvenim temama, ali i uz malo politike.</s><s>Želela je da te pesme budu bliže slušaocima i sa razumljivijim tekstom, jer one koje je snimala sa bendom smatra apstraktnim i teško razumljivim.</s><s>Tada je shvatila da je bolje da malo govori, ali da to bude razumljivo i sa jasnim značenjem.</s><s>Što se tiče samog naziva albuma, metaforičan je — uže govoreći, sreća je daleko u ovom trenutku; šire, Disney, blagostanje iz dečjih dana, više nije tu.</s>

<s>Sledeću godinu obeležila je Ivanina saradnja sa Damjanom Eltechom.</s><s>Njih dvoje su se sreli u zgradi BIGZ-a, gde su oboje snimali muziku.</s><s>Damjan je Ivanu video još ranije, tokom njenog nastupa sa bendom na novosadskom EXIT-u.</s><s>On je 2011. iskomponovao pesmu Mama, ali mu je bio potreban tekst, kao i devojka koja će izvesti pesmu prema njegovoj zamisli.</s><s>Setio se Sajsi i ona je tu pesmu, za koju napominje da joj je prva u kojoj ne priča svoju, već tuđu priču, i izvela.</s><s>Za uzvrat, Damjan je napisao muziku za Sajsin singl Roze tašnica, jer je ona nastavila da prvo piše tekst pa tek onda muziku.</s><s>Zajedno su izdali besplatni album Od dvanaest do šest 1. juna naredne godine.</s>

<s>Dana 12. januara 2012. u emisiji Da, možda, ne na Radio-televiziji Srbije, u kojoj su gostovali muzički stručnjaci, Sajsi MC i njena pesma Mama bili su predmet kritika.</s><s>Voditeljka Olivera Kovačević objasnila je da je u pitanju kritika društva, a ne podržavanje ponašanja prikazanog u pesmi, ali se gosti nisu složili sa ovom konstatacijom.</s><s>Muzičar Predrag Gojković Cune izjavio je da će se Ivana stideti za četiri-pet godina, dok je muzička urednica RTS-a Nena Kunijević smatrala da nijedna kulturna politika koja ima nameru da bude ozbiljna i da traje ne bi smela da dozvoli ovo da se emituje.</s>

<s>Iste, 2012. godine, Sajsi je sarađivala sa kolegom DJ B.k.o.-om i grupom Leskovac za klošare (stilizovano L2K).</s><s>Sa L2K-om i sestrom Tijanom snimila je singl Džesika izdat 1. juna, dok je sa DJ B.k.o.-om snimila mini-album KNVK izdat 13. septembra 2012.</s><s>Pesme sa mini-albuma takođe je otpevala zajedno sa sestrom Tijanom, dok je B.k.o. komponovao muziku.</s><s>Prema redosledu kao na albumu, tri pesme sa njega su Ulazim u disko, Antifa kučke i KNVK.</s><s>Ivana kaže da je najponosnija na pesmu Antifa kučke.</s>

<s>Singl Gledaj, za koji je snimila i spot, Sajsi je premijerno i uživo izvela 2. juna 2013. u emisiji Jelen top 10 Jugoslava Pantelića (RTS).</s><s>Dana 12. decembra 2013. premijerno je u beogradkom klubu Brankov predstavila dve nove pesme — Sa devojkom u šoping mol i Ti si moj.</s><s>Početkom 2014. godine nastupila je u Pančevu na koncertu Džangl je masivan.</s><s>Početkom jula iste godine objavila je EP nazvan Pokvarenica, sa trima novim pesmama — Pokvarenica, Nadrkano hodanje i 8 ujutru.</s><s>Za njega kaže da je rezultat eksperimentisanja.</s>

<s>Diskografija</s>

<s>Studijski albumi</s>

<s>Misi nači naaš</s>

<s>Kučka (4:31)
 Stefan (3:38)
 Overi me (3:40)
 Pospana (4:17)
 I bogati riču (5:19)
 Period neljubavnih orgija (4:42)
 Smoki (4:10)
 Umri sa J (5:14)
 Pornoza (5:21)
 Patike (5:53)
 7,9,11 (2:26)</s>

<s>Daleko je Dizni</s>

<s>Pokloni se hegemonu (3:04)
 Dva puta dve (3:29)
 BMX (3:17)
 Mafija (2:45)
 Još uvek nemam crne kožne čizme (2:59)
 Minimal (3:18)
 Daleko je Dizni (3:37)
 Stari duks (3:04)
 Horor klabing (2:28)
 Domino carujem (3:14)
 Vanja (3:13)
 Taj fazon... (2:57)
 Srpska Doroti ide u Oz (3:33)
 To su srca dva (3:59)</s>

<s>Od dvanaest do šest</s>

<s>U hudu sam zmaj (3:31)
 Torima (3:00)
 Skupa noć (4:14)
 Milica (4:23)
 Tijana (3:07)
 Ono kao vau (3:53)
 Tajna mujše (5:12)
 Tata (4:41)
 Miki kimi zini (4:42)
 Pesma u ponoć i trideset (4:37)</s>

<s>Rad, rad i samo bleja</s>

<s>Antidepresivi (3:49)
 Klep klep (3:08)
 Znam šta ste hteli (3:10)
 Haj ez fak (2:47)
 U hudu sam zmaj (3:31)
 Pop pop (2:24)
 Denserke (2:50)
 Nesanica (4:13)
 Žileti (2:47)
 Bunda na plaži (3:14)</s>

<s>EP-ovi</s>

<s>KNVK  
 Ulazim u disko (3:12)
 Antifa kučke (3:02)
 KNVK (3:53)</s>

<s>Pokvarenica  
 Pokvarenica (2:55)
 Nadrkano hodanje (2:45)
 8 ujutru (3:20)</s>

<s>Izvori</s>

<s>Rođeni 1981.</s><s>Biografije, Beograd
Srpski hip-hop muzičari
Ličnosti poznate pod pseudonimom</s>

